
22-TA-2281: Noteikumu projekts (Jauns)
Valsts probācijas dienesta konsultatīvo padomju un to apakšpadomju darbības noteikumi
TA saskaņojamie dokumenti

	1.
	Noteikumu projekts
5.3. sniegt valsts un pašvaldību institūcijām, kā arī nevalstiskajām organizācijām informāciju un priekšlikumus par pasākumiem un resursiem, kas ir nepieciešami probācijas klientu veiksmīgai sociālajai integrācijai vietējā kopienā vai institūciju sadarbības veicināšanai;
	Iebildums
Padomes lielākoties tiek veidotas ar mērķi izprast un izanalizēt attiecīgās nozares problēmas, lai  rastu risinājumus un uzlabotu sistēmu, tai skaitā virzot  grozījumus normatīvajos aktos.
Noteikumu projektā ietvertais jaunais 5.3.punkts mūsuprāt  pēc būtības nav  padomes kompetences jautājums.
Tas raisa virkni jautājumu.
1.)Kādēļ šāds uzdevums ir nepieciešams padomes līmenī (nevis Valsts probācijas dienesta (turpmāk-VPD) vai Tieslietu ministrijas)? 
2.)Kāds ir plānotais mehānisms, ja  kāda no padomes locekļiem viedoklis par  5.3.punktā realizācijā noteikto atšķirsies?
3.)Kas būs attiecīgās informācijas un priekšlikumu 5.3.punkta realizācijai praktiskais gatavotājs?
Pēc esošās prakses, VPD konsultatīvās padomes sēdes notiek samērā reti un darba organizācija līdz šim nav veidota tādējādi, ka padomes locekļi, kas pēc būtības ir eksperti noteiktā jomā, gatavotu kādu vienotu padomes dokumentu. Iepriekšminētais attiecas arī uz padomēm citās jomās. Līdz ar ko mūsuprāt secināms, ka šāda dokumenta (5.3.punkta realizācijai) gatavotājs būtu VPD amatpersonas (darbinieki), bet dokuments savukārt tiktu prezentēts kā padomes viedoklis.
Šie visi jautājumi dod pamatu secinājumam, ka šis nav klasisks šādas padomes uzdevums.
Aicinām detalizēti pamatot anotācijā vai svītrot.

